[{"text_idx": "#000003", "text": "Ydych chi\u2019n cael ymdeimlad o arswyd bob tro y mae\u2019n rhaid i chi ddefnyddio Excel yn ystod eich gradd? Wel, rydyn ni yma i helpu! Bydd angen defnyddio Excel ar ryw adeg ar gyfer nifer o gynlluniau gradd er mwyn dadansoddi data, gwneud cyfrifiadau mathemateg, creu graff neu siart, rheoli prosiectau a llawer mwy."}, {"text_idx": "#000004", "text": "Gall Excel ymddangos yn gymhleth ac yn frawychus i rai, yn enwedig os ydych chi\u2019n gymharol newydd iddo, felly rydw i wedi llunio rhestr o syniadau ac awgrymiadau yn ogystal a\u0302 chasgliad Excel newydd yn LinkedIn Learning i\u2019ch rhoi ar ben ffordd."}, {"text_idx": "#000005", "text": "Cadwch lygad ar ein blog ddiwedd yr wythnos, gan y byddaf yn cyhoeddi ail ran y blogbost hwn, a fydd yn cynnwys 5 o syniadau ac awgrymiadau eraill ar ddefnyddio Excel!"}, {"text_idx": "#000006", "text": "Awgrym 1: Llwybrau byr defnyddiol ar y bysellfwrdd"}, {"text_idx": "#000007", "text": "Mae llwybrau byr bysellfwrdd yn golygu pwyso mwy nag un fysell ar yr un pryd a thrwy eu cofio, gall arbed llawer iawn o amser i chi, er enghraifft defnyddio CTRL+A i ddewis yr holl gelloedd mewn taenlen. Cymerwch olwg ar y rhestr ganlynol o\u2019r rhai da i\u2019w dysgu:"}, {"text_idx": "#000008", "text": "Awgrym 2: Ychwanegu llinell letraws drwy gell"}, {"text_idx": "#000009", "text": "Mae\u2019r awgrym yma\u2019n arbennig o ddefnyddiol os ydych chi eisiau nodi yn weledol fod cell yn wag, neu ddim yn berthnasol. Er mwyn gwneud hyn bydd angen i chi:"}, {"text_idx": "#000010", "text": "Glicio botwm de\u2019r llygoden yn y gell dan sylw a dewis Fformatio\u2019r Celloedd\nYn y blwch deialog sy\u2019n ymddangos, dewis Border o\u2019r bar ar y brig\nDewis llinell letraws a chau\u2019r blwch deialog"}, {"text_idx": "#000011", "text": "Awgrym 3: Copi\u0308o fformiwla ar draws colofn neu res"}, {"text_idx": "#000012", "text": "Mae\u2019r awgrym yma\u2019n un mwy adnabyddus ond mae\u2019n un amhrisiadwy. I efelychu\u2019r un fformiwla neu i grynhoi data ar draws rhes neu golofn gyfan, cliciwch ar y gell gyda\u2019r fformiwla rydych chi am ei hefelychu a daliwch eich llygoden dros y sgwa\u0302r bach gwyrdd yng nghornel dde waelod y gell fel bod y cyrchwr yn troi\u2019n groes ddu solet. Cliciwch yn y lle hwnnw ac yna ei lusgo i lawr neu ar draws i\u2019r safle rydych chi am i\u2019ch fformiwla ei lenwi."}, {"text_idx": "#000013", "text": "Awgrym 4: Defnyddio llenwi fflach (flash fill)"}, {"text_idx": "#000014", "text": "Mae hyn eto yn awgrym defnyddiol a bydd yn help i chi weithio\u2019n gyflymach yn Excel. Gan fod Excel yn adnabod patrymau cylchol yn y data rydych chi\u2019n ei fewnbynnu, bydd yn aml yn cynnig nodwedd awtolanw (autofill) y gallwch ei dderbyn trwy wasgu\u2019r fysell Enter."}, {"text_idx": "#000015", "text": "Awgrym 5. Ychwanegu colofn cyfanswm"}, {"text_idx": "#000016", "text": "Y ffordd gyflymaf a symlaf o adio swm colofn neu res yw:"}, {"text_idx": "#000017", "text": "Dewis y gell lle rydych chi am ychwanegu\u2019r cyfanswm\nMewnosod =SUM( ac yna naill ai teipio\u2019r ystod o gelloedd rydych chi eisiau i\u2019r fformiwla gyfrifo, neu drwy ddewis a llusgo dros y celloedd hynny\nCau\u2019r braced a gwasgu\u2019r bysell Enter"}, {"text_idx": "#000018", "text": "\u2190 Adnoddau i\u2019ch helpu i baratoi ar gyfer eich arholiadauSyniadau ac Awgrymiadau Microsoft Excel (Rhan 2)\ud83d\udca1 \u2192"}, {"text_idx": "#000020", "text": "Ni fydd eich cyfeiriad e-bost yn cael ei gyhoeddi. Mae'r meysydd gofynnol yn cael eu marcio *"}, {"text_idx": "#000021", "text": "Cadw fy enw, e-bost a gwefan o fewn y porwr hwn ar gyfer y tro nesaf fyddai'n gadael sylw."}, {"text_idx": "#000026", "text": "Tanysgrifiwch i'r blog drwy e-bost"}]